Pornografia

Pornografia (shpesh e shkurtuar si "porno") është portretizimi i akteve seksuale, me qëllim kënaqësinë seksuale të shikuesit.  Pornografia mund të paraqitet nëpërmjet një shumëllojshmërie mediash, duke përfshirë libra, revista, kartolina, fotografi, skulpturë, vizatim, pikturë, animacion, regjistrim zanor, film, video, dhe lojëra kompjuterike. Termi aplikohet mbi portretizimin e aktit në vend vetë aktit, ndaj teknikisht nuk përfshin performanca të drejtëpërdrejta si shfaqjet seksuale apo striptizmi.  Subjektet kryesore të shfaqjeve pornografike janë modelet pornografike, të cilat pozojnë për fotograf erotike, dhe aktorët pornografik që performojnë në filma pornografik.

 Histori 
Meqenëse vetë përkufizimi i pornografisë është subjektiv, historia specifike e pornografisë është e paimagjinueshme. Historianët e shohin pornografinë si një entitet kompleks kulturor. Imazhet seksuale kanë ekzistuar që nga kohërat parahistorike, siç mund të shihet në figurinat e Venusit dhe pikturat e shpellave. Njerëz nga qytetërime të ndryshme kanë krijuar vepra që përshkruajnë seksin e qartë; këto përfshijnë artefakte, muzikë, poezi dhe murale, ndër të tjera, të cilat shpesh janë të ndërthurura me tema fetare dhe të mbinatyrshme. Artefaktet më të vjetra, duke përfshirë Venusin e Hochle-Fels, të cilat konsiderohen pornografike, u zbuluan në vitin 2008 pas Krishtit. në një shpellë afër Shtutgartit në Gjermani, datimi me radiokarbon sugjeron se ato janë të paktën 35,000 vjet të vjetra dhe datojnë që nga periudha Aurignacian.

Një numër i madh i objekteve të zbuluara në Mesopotaminë e lashtë përmbanin imazhe të qarta të seksit heteroseksual. Arti gliptik i periudhës Dinastike të Hershme Sumeriane shpesh përshkruan skena të seksit frontal në një pozicion misionar. Pllakat kushtuese mesopotamiane nga fillimi i mijëvjeçarit të dytë para Krishtit zakonisht tregojnë një burrë që depërton në një grua nga pas ndërsa ajo mbështetet, duke pirë birrë përmes një kashte.

Një kulturë shumë e zhvilluar e erotikës vizuale lulëzoi në Japoni gjatë epokës së hershme moderne. Të paktën që nga shekulli i 17-të, arti erotik është bërë pjesë e kulturës kryesore shoqërore. Imazhet e marrëdhënieve seksuale shpesh paraqiteshin në foto që ishin të destinuara për edukimin seksual të profesionistëve shëndetësorë, kurtezanëve dhe çifteve të martuara. Makura-e (imazhe jastëk) janë bërë për argëtim, si dhe për të udhëhequr çiftet e martuara.

 Klasifikimi 
Pornografia mund të dallohet nga erotika, e cila portretizon seksualitetin njerëzor më arspirata të larta artistike, duke u fokusuar edhe në ndjenjat dhe emocionet, ndërsa pornografia përfshin shfaqjen e akteve seksuale në mënyrë sensacionale, me të gjithë fokusin mbi aktin fizik, në mënyrë që të ndjellë epshin e shikuesit.What Distinguishes Erotica from Pornography?

Pornografia në përgjithësi klasifikohet ose si e butë ose si e fortë.  Të dy format e pornografisë në përgjithësi përmbajnë performues të zhveshur.  Pornografia e butë në përgjithësi përmban lakuriqësi të plotë ose të pjesshme në situata seksuale, por treguar organet seksualeose penetrimin seksual, ndërsa pornografia e fortë mund të përmbajë pamje ku penetrimi dhe organet seksuale janë të dukshme, duke përfshirë skena seksi të pasimuluar.

 Statusi ligjor 
majtas|parapamje|360x360px|Hartë statusit ligjor të pornografisë (18+) në botë
Statusi ligjor i pornografisë ndryshon gjerësisht nga vendi në vend.  Shumica e vendeve lejojnë të paktën disa forma të pornografisë. Në disa vende, pornografia e butë konsiderohet mjaftueshëm e butë për t'u shitur në dyqane të thjeshta apo të tregohet në TV.  Nga ana tjetër, pornografia e fortë është zakonisht e rregulluar.

Prodhimi, posedimi dhe shitja e pornografisë ku shfaqen të mitur është i paligjshëm në pothuajse të gjitha vendet e botës, dhe i dënueshëm me burg.

Shumica e vendeve përpiqen ta kufizojnë aksesin e pornografisë nga të miturit, duke vendosur kufizime mbi dyqanet e seksit, kanalet televizive për të rritur dhe masa të tjera. Zakonisht ka një moshë minimale (18+ vjeç) për hyrje në dyqane pornografike, ose për aksesimin e kanaleve erotike në TV ose e faqeve për të rritur në internet.

 Shqipëria 
Në Shqipëri, prodhimi, shpërndarja, reklamimi, importimi, shitja e botimi i materialeve pornografike në ambientet e të miturve, përbëjnë kundërvajtje penale dhe dënohen me gjobë ose me burgim gjer në dy vjet.

Ndërsa, përdorimi i të miturve për prodhimin e materialeve pornografike, si dhe shpërndarja ose publikimi i tyre në internet apo në forma të tjera, dënohet me burgim nga një deri në pesë vjet dhe me gjobë nga një milion deri në pesë milionë lekë. 

 Referime 

Kategoria:Pornografi
Kategoria:Seksualitet
Kategoria:Edukimi seksual